An chéad imleabhar ó bhás an eagarthóra fhadtéarmaigh, Pádraig Ó Fiannachta, in eagar anois ag meitheal ó Ollscoil Mhá Nuad, faoi stiúir Thaidhg Uí Dhubhsláine. Sa leagan úr den Irisleabhar, beidh ailt léannta, léirmheasanna litríochta, ábhar cartlainne, saothar nua-chruthaithe ón bpeann aitheanta agus ón scríbhneoir nua, mar bhlaiseadh de shaíocht na Gaeilge sna hOllscoileanna i Maigh Nuad sa bhliain atá imithe romhainn.